Í dagstovnalógini § 2 stendur m. a. soleiðis: Endamálið við námsfrøðiliga arbeiðinum á dagstovninum og dagrøktini er: við umsorgan í tryggum og barnavinarligum umhvørvi at menna og menta børnini... Við útgangsstøði í dagstovnalógini arbeiða vit í februar og mars við evninum "siðir og mentan". Tær næstu tvær vikurnar, fara vit at hugsavna okkum um evnið "ymiskir tjóðskapir". Í Alvalon hava vit fleiri børn, ið hava foreldur og ommur/abbar úr øðrum londum. Hesi eru úr Peru, Filipinunum, Afganistan, Danmark, Íslandi og Svøríki. Vit ynskja at sjónliggera hesar mentanir, so at børn og foreldur kenna seg sum ein integreraðan part av stovnsmentanini í Alvalon. Vit fara m. a. at syngja sangir á ymisku málunum, tosa um fløgg, tosa um hvørji húsdjór tey/vit hava o. s. fr. Ársætlan 2016 Góðu foreldur, í løtuni arbeiða vit við at fáa ársætlanina fyri Alvalon fyri 2016 lidna. Vit hava valt 7 fokuspunktir sum tit síggja niðanfyri. Her fáa tit ein brellbita av tí fyrsta menningarøkinum, vit fara at arbeiða við. So skjótt sum heildarætlanin er liðug, leggja vit hana út á heimasíðuna undir Námsætlan.